информация може да доведе до прилагането на член 18 от основния регламент и до формулирането на констатации въз основа на наличните факти.
 (14)
 Двама производители от Съюза се отзоваха като заинтересовани страни, докато не бяха получени отговори на въпросниците/формулярите за освобождаване от страна на субекти в Тайланд, КНР или другаде.
 2. РЕЗУЛТАТИ ОТ РАЗСЛЕДВАНЕТО
 2.1. Общи съображения
 (15)
 В съответствие с член 13, параграф 1 от основния регламент следните елементи следва да бъдат анализирани последователно, за да се прецени дали е налице заобикаляне:
 —
 дали е била налице промяна в схемите на търговия между КНР, Тайланд и Съюза,
 —
 дали тази промяна произтича от практика, процес или дейност, за които няма достатъчно основание или икономическа обосновка освен налагането на действащите антидъмпингови мерки,
 —
 дали има доказателства за нанесена вреда или за това, че коригиращият ефект от действащите антидъмпингови мерки е бил изложен на риск по отношение на цените и/или на количествата от продукта, предмет на разследването,
 —
 и дали са налични доказателства за дъмпинг по отношение на предварително определените нормални стойности за разглеждания продукт.
 (16)
 Тъй като доказателствата в настоящото разследване, предоставени от заявителите в искането, свидетелстват за извършването на комплектуване в Тайланд, Комисията анализира по-специално дали са изпълнени условията, посочени в член 13, параграф 2 от основния регламент, и по-конкретно:
 —
 дали комплектуването е започнало или значително е нараснало от или непосредствено преди започването на антидъмпингово разследване и дали съответните части са с произход от страната, обект на мерки, и
 —
 дали частите съставляват 60 % или повече от общата стойност на всички части на комплектувания продукт и дали добавената стойност на включените в комплектуването или доокомплектуването части надвишава 25 % от производствените разходи.
 2.2. Степен на съдействие
 (17)
 Преди започване на разследването правителството на Тайланд предостави имената и адресите на редица производители на алуминиево фолио за домакински цели в Тайланд. Както е споменато в съображение (14) по-горе, нито един от тези или други тайландски производители/износители не се отзова, нито подаде искане за освобождаване.
 (18)
 С вербална нота от 11 февруари 2021 г. Комисията уведоми правителството на Тайланд, че поради липсата на съдействие от страна на износителите/производителите в Тайланд възнамерява да основе констатациите си относно съществуването на практики за заобикаляне на мерките върху наличните факти в съответствие с член 18 от основния регламент. Комисията също така подчерта, че основана на наличните факти констатация може да е по-неблагоприятна за засегнатата страна и прикани правителството на Тайланд да представи коментар.
 (19)
 Правителството на Тайланд отговори на Комисията, че е било информирано за намерението на Dingheng New Materials Co., Ltd. да окаже съдействие и че ако тайландските производители износители не окажат съдействие, Комисията може да използва наличните факти за установяване на практиките за заобикаляне по отношение на производителите износители в Тайланд.
 (20)
 Комисията отбеляза, че споменатото от правителството на Тайланд дружество не е оказало съдействие при това разследване, а при паралелното разследване за заобикаляне на мерките по отношение на вноса на алуминиево фолио на джъмбо ролки (5). Нито един тайландски производител на разследвания продукт не заяви интерес при това разследване.
 (21)
 Поради